ಮಾ ಚಂದ್ರುಗೆ ವೈದ್ಯೆ ಕಾಸು ಕೇಳಿದ್ದು ಯಾಕೆ?

ಬೆಂಗಳೂರು: ಮಾಚಂದ್ರು ಅನ್ನೋ ವಿಲಕ್ಷಣ ಎಲಿಮೆಂಟೊಂದು ಗಾಂಧಿನಗರದಲ್ಲಿದೆ. ಈ ಹಿಂದೆ ಲೂಸ್ ಮಾದನ ಬಂಗಾರಿ ಅನ್ನೋ ಸಿನಿಮಾ ಮೂಲಕ ಡೈರೆಕ್ಟರಾಗಿದ್ದ ಇವರದ್ದು ಫೇಸ್ ಬುಕ್ಕಿನಲ್ಲಿ ಭಯಾನಕ ಹಾವಳಿ. ತನ್ನ ಫ್ರೆಂಡ್ ಲಿಸ್ಟಿನಲ್ಲಿರೋ ಹುಡುಗೀರ ಇನ್ ಬಾಕ್ಸಿಗೆ ಹೋಗಿ ಹಾಯ್, ಹೆಲೋ ಅಂತಾ ಹಲ್ಲು ಕಿರಿದು ಲಲ್ಲೆಗರೆಯುತ್ತಾರೆ ಅನ್ನೋ ಆರೋಪವಿದೆ.

ಮೊದಲಿಗೆ ನಾನು ಕನ್ನಡ, ತಮಿಳು ಸಿನಿಮಾಗಳನ್ನು ಡೈರೆಕ್ಟ್ ಮಾಡಿದ್ದೀನಿ ಎಂಬ ಸೆಲ್ಫ್ ಇಂಟ್ರಡಕ್ಷನ್ ಕೊಡುತ್ತಾರೆ. ನಾನು ನಮ್ಮಮ್ಮನ ಮೇಲಿನ ಪ್ರೀತಿಗೆ ನನ್ನ ಹೆಸರಿನ ಜೊತೆ ಮಾ ಅನ್ನೋ ಅಕ್ಷರ ಸೇರಿಸಿಕೊಂಡಿದ್ದೀನಿ ಅಂತಾ ಮದರ್ ಸೆಂಟಿಮೆಂಟಿನ ಮಾತಲ್ಲಿ ಶುರುಮಾಡಿ ಕಡೆಗೆ ಸೆಂಡ್ ಯುವರ್ ಪಿಚ್ಚರ್ ಪ್ಲೀಸ್ ಅನ್ನೋಮಟ್ಟಿಗೆ ಹೋಗಿಬಿಡ್ತಾನೆ ಅನ್ನೋದು ಸಾಕಷ್ಟು ಹೆಣ್ಣುಮಕ್ಕಳ ಕಂಪ್ಲೇಂಟು!

ಇಂಥಾ ಮಾಚಂದ್ರುಗೆ ಯಾರೋ ವೈದ್ಯೆ ಸರಿಯಾಗೇ ಆಟವಾಡಿಸಿದ್ದಾರೆ. ಚಂದ್ರು ಆ ಹೆಣ್ಮಗಳ ಕಡೆಯವರಿಗೆ ಅದೇನು ಕೇಳಿದ್ದರೋ ಏನೋ? ಇವರ ಇನ್ ಬಾಕ್ಸಿಗೇ ಬಂದು `ನನ್ನ ಕಡೆಯವರಿಗೇನೋ ಪ್ರಾಬ್ಲಮ್ಮು. ಅರ್ಜೆಂಟಾಗಿ ಹತ್ತು ಸಾವಿರ ರುಪಾಯಿ ಕೊಡಿ ಪ್ಲೀಸ್’ ಎಂದಿದ್ದಾರೆ. ಆಕೆ ಕಾಸು ಕೇಳುತ್ತಿದ್ದಂತೇ ಚಂದ್ರನ ಚಂಚಲತೆಗೆ ಪೆಟ್ಟು ಬಿದ್ದಂತಾಗಿದೆ. ತಕ್ಷಣ ಈತ ‘ಪರಿಚಯವಾಗಿ ಎರಡು ನಿಮಿಷಕ್ಕೇ ಕಾಸು ಕೇಳುತ್ತಾಳೆ. ನಾಚಿಗೆ ಮಾನ ಮರ್ಯಾದೆ ಇಲ್ಲ ಇವಳಿಗೆ’ ಅಂತಾ ಆಕೆಯೊಂದಿಗೆ ಚಾಟ್ ಮಾಡಿದ ಡಿಟೇಲುಗಳನ್ನು ಸ್ಕ್ರೀನ್ ಶಾಟ್ ತೆಗೆದು ಹಾಕಿಬಿಟ್ಟಿದ್ದಾರೆ!

ಬಹುಶಃ ಇದನ್ನು ನೋಡಿದ ಆತನ ಅಡ್ವೈಸರುಗಳು `ಹಂಗೆಲ್ಲಾ ಹಾಕ್ಬಾರ್ದು. ತೆಗೀ ಗುರೂ’ ಅಂದಿರಬೇಕು. ಕತ್ತಲಲ್ಲಿ ಮಾಡಿದ ಪೋಸ್ಟನ್ನು ಬೆಳಗಾಗೋ ಹೊತ್ತಿಗೆ ತಾನೇ ಡಿಲೀಟು ಮಾಡಿದ್ದಾರೆ ಗಿಲೀಟು ಚಂದ್ರ.